rejauldu/bengali-wikipedia huggingface dataset:
শেল্ডন অ্যালেন "শেল" সিলভারস্টেইন (২৫ সেপ্টেম্বর ১৯৩০ - ১০ মে ১৯৯৯) একজন আমেরিকান সাহিত্যিক, যিনি কার্টুন, কবিতা ও শিশুতোষ বই-এর জন্য বিখ্যাত। তার বিভিন্ন লেখায় তিনি নিজেকে আংকেল শেলবি বলে উদ্ধৃত করেছেন। ৩০ এর বেশি ভাষায় অনূদিত তার সাহিত্যকর্ম ২ কোটির অধিক বিক্রিত।Rogak, Lisa. A Boy Named Shel: The Life and Times of Shel Silverstein. Thomas Dunne Books (imprint of St. Martin's Press), 2007.  তিনি গ্রামি অ্যাওয়ার্ড, গোল্ডেন গ্লোব, এ্যকাডেমি অ্যাওয়ার্ড সহ নানা পুরস্কারে ভূষিত হয়েছেন।  প্রাথমিক জীবন তিনি ইহুদী পরিবারে জন্মগ্রহণ করেন। তার শৈশব শিকাগোতে কাটে। রুজভেল্ট হাই স্কুলে প্রাথমিক ও মাধ্যমিক শিক্ষা শেষ করে তিনি ইলিনয়েস বিশ্ববিদ্যালয়ে যোগদান করেন, যদিও সেখান থেকে তাকে বহিষ্কার করা হয়। পরবর্তীতে তিনি ইউ.এস. সেনাবাহিনীতে যোগদান করেন এবং তার পাশাপাশি তিনি শিকাগো এ্যকাডেমি অফ ফাইন আর্টসে ভর্তি হন।  তথ্যসূত্র  বিষয়শ্রেণী:১৯৯৯-এ মৃত্যু বিষয়শ্রেণী:১৯৩০-এ জন্ম বিষয়শ্রেণী:গ্র্যামি পুরস্কার বিজয়ী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:আটলান্টিক রেকর্ডসের শিল্পী বিষয়শ্রেণী:২০শ শতাব্দীর মার্কিন কবি বিষয়শ্রেণী:২০শ শতাব্দীর মার্কিন সঙ্গীতজ্ঞ বিষয়শ্রেণী:শিকাগোর সঙ্গীতজ্ঞ বিষয়শ্রেণী:ছদ্মনামধারী লেখক বিষয়শ্রেণী:২০শ শতাব্দীর পুরুষ সঙ্গীতজ্ঞ বিষয়শ্রেণী:মার্কিন পুরুষ গীতিকার বিষয়শ্রেণী:মার্কিন পুরুষ কবি বিষয়শ্রেণী:ফ্লোরিডার গীতিকার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:শিশুতোষ কবি বিষয়শ্রেণী:মার্কিন শিশুসাহিত্যিক
২নং জাতীয় সড়ক (ভারত) ভারতের প্রধান জাতীয় সড়কগুলির একটি। পশ্চিমবঙ্গ থেকে দিল্লি পর্যন্ত বিস্তৃত এই ১৪৬৫ কিলোমিটার সড়ক এই দুই রাজ্য ছাড়াও ঝাড়খণ্ড, বিহার ও উত্তরপ্রদেশের উপর দিয়ে গেছে। এই সড়ক পশ্চিমবঙ্গের মধ্যে কলকাতার কাছে ডানকুনি থেকে শুরু। ডানকুনি থেকে পালশিট ৬৫ কিলোমিটার দুর্গাপুর এক্সপ্রেসওয়ে হিসেবে পরিচিত। পালশিট থেকে জি-টি রোড হয়ে বর্ধমান, পানাগড়, দুর্গাপুর, রাণীগঞ্জ ও আসানসোল শহর হয়ে বরাকর শহরে শেষ। ডানকুনি থেকে বরাকর ২৩৫ কিলোমিটার। এরপর ঝাড়খণ্ডের মধ্যে মাইথন, নিরসা, ধানবাদ শহর, ইসরি, বরহি হয়ে বরাচট্টি পর্যন্ত। ঝাড়খণ্ডে মোট ১৯০ কিলোমিটার। এরপর বিহার রাজ্যে মোট ২০২ কিলোমিটার। বরাচট্টি থেকে শুরু করে গয়া, ডেহরি-অন- শোন, সাসারাম, মোহনিয়া হয়ে উত্তর প্রদেশ সীমান্তের কারমানাশা নদের উপর সেতুতে শেস হয়েছে। এরপর উত্তর প্রদেশে কারমানাশা নদের উপর সেতু থেকে শুরু হয়ে মুঘলসরাই, বারানসী, এলাহাবাদ, কানপুর, এটাওয়া ও আগ্রা হয়ে হরিয়ানা সীমান্তে শেষ হয়। আগ্রা থেকে দিল্লী দুরত্ত ২০০কিলোমিটার। মোট রাস্তা ৭৫২ কিলোমিটার। হরিয়ানায় ঢোকার পর মোট ৭৪ কিলোমিটার রাস্তা রাজ্যের মধ্যে। গুরুত্তপূরন শহর গুলি হল ফরিদাবাদ এবং পলওয়াল। শেষ মেশ দিল্লিতে অন্তিম ১২ কিলোমিটার রাস্তা।তারপর অশোকনগর এ শ্রী রামকৃষ্ণ ভবতারিণী মন্দির   অবস্থিত! দক্ষিণা- ১০১/-..     পাদটীকা    বহিঃসংযোগ   http://fatehpur.nic.in/  বিষয়শ্রেণী:ভারতের জাতীয় সড়ক বিষয়শ্রেণী:ভারতীয় জাতীয় মহাসড়ক 2 2 2 2 2 2 2 বিষয়শ্রেণী:বিহারের জাতীয় সড়ক বিষয়শ্রেণী:ঝাড়খণ্ডের জাতীয় সড়ক বিষয়শ্রেণী:দিল্লির পরিবহন বিষয়শ্রেণী:কলকাতার পরিবহন
কার্থেজের আব্বা ছিলেন একজন ইহুদি আমোরা (পণ্ডিত), যিনি খ্রিস্টীয় তৃতীয় শতাব্দীর শেষের দিকে বিকাশ লাভ করেছিলেন। তার জন্মস্থান ছিল কার্থেজ এবং তার উপাধি স্পেনের কার্টেজেনা বা আর্মেনিয়ার একটি শহরকে উল্লেখ করা ভুল। জেরুসালেমের তালমুডে এবং হাগাডিক ঐতিহ্যে প্রায়শই তার উল্লেখ রয়েছে।   তথ্যসূত্র   বিষয়শ্রেণী:মৃত্যুর সাল অজানা বিষয়শ্রেণী:জন্মের সাল অজানা বিষয়শ্রেণী:প্রাচীন ইহুদি পণ্ডিত বিষয়শ্রেণী:রোমান সাম্রাজ্যে ইহুদি ও ইহুদি ধর্ম বিষয়শ্রেণী:কার্থেজের ব্যক্তি
আজব কারখানা (ইংরেজি শিরোনাম: Song of the Soul) ২০২৪ সালের একটি বাংলা ভাষার বাংলাদেশী সঙ্গীতধর্মী নাট্য চলচ্চিত্র। ২০১৬-১৭ অর্থবছরে সরকারি অনুদান ও সামিয়া জামানের প্রযোজনায় পরিচালনা করেছেন শবনম ফেরদৌসী। প্রধান চরিত্রে অভিনয় করেছেন পরমব্রত চট্টোপাধ্যায়। যা ২০২৪ সালের ১২ই জুলাই মুক্তি পায়।  এই ছবিতে কলকাতার অভিনেতা পরমব্রত চট্টোপাধ্যায় একজন রক স্টার রাজীবের চরিত্রে অভিনয় করেছেন। ফ্যাশন মডেল শাবনাজ সাদিয়া এমি রাজীবের বান্ধবী, একজন মডেল হিসেবে তার বড় পর্দায় আত্মপ্রকাশ করেন। চ্যাটার্জী বেশিরভাগ সহায়ক অভিনেতাদের অভিনেতার চেয়ে সঙ্গীতশিল্পী হিসেবেই বেশি বর্ণনা করেছেন। সঙ্গীত পরিচালনা করেছেন ব্যান্ড সেভেন মিনিটস-এর লাবিক কামাল গৌরব এবং বাংলাদেশি ব্যান্ড ভাইকিংসের তন্ময় তানসেন।   অভিনয়শিল্পী   পরমব্রত চট্টোপাধ্যায় - রাজিব, একজন রক তারকা  দিলরুবা দোয়েল  খালিদ হাসান রুমি  সেলিম বয়াতি  দিলু বয়াতি  কিতাব আলী  ক্রিস্টিয়ানো তন্ময়  অর্পণ  মায়মুনা মম  মাহরিন মান্য  নির্মাণ  ২০১৬-১৭ অর্থবছরে ছবিটি ৫০ লক্ষ বাংলাদেশি টাকা (২০১৬ সালের হিসাবে ৬৪,০০০ ডলার) সরকারি অনুদান পেয়েছিল। ২০১৯ সালে চিত্রগ্রহণ শুরু হয়েছিল। কোভিড-১৯ মহামারীর কারণে পোস্ট-প্রোডাকশনের কাজ দীর্ঘায়িত হয়েছিল ।   সঙ্গীত  চলচ্চিত্রে ৫টি মৌলিক গান রয়েছে। এখানে প্রথমবারের মতো কবি হেলাল হাফিজের চারটি কবিতাকে গানে রূপায়ন করা হয়েছে। সংগীতায়োজন করেছে ব্যান্ড ভাইকিং এবং শিল্পী লাবিক কামাল গৌরব। ছবিটির সংগীত পরিচালনা করেছেন গৌরব নিজেই।   মুক্তি  চলচ্চিত্রটি ২০২৪ সালের ১২ জুলাই বাংলাদেশের ৫টি মাল্টিপ্লেক্সে মুক্তি পায়।   প্রদর্শনী  চলচ্চিত্রটি প্রেক্ষাগৃহে মুক্তির আগে বিশ্বের ১৫টি আন্তর্জাতিক ফিল্ম ফেস্টিভ্যালে অংশ নিয়েছে এবং দুটি পুরস্কারও জিতেছে। ২০২২ সালে ২৭তম কলকাতা আন্তর্জাতিক চলচ্চিত্র উৎসবে 'এশিয়ান সিলেক্ট: নেটপ্যাক অ্যাওয়ার্ড’ শাখায় প্রদর্শিত হয়। একই বছরের জানুয়ারিতে ২০তম ঢাকা আন্তর্জাতিক চলচ্চিত্র উৎসবে বাংলাদেশ প্যানোরমা শাখায় দেখানো হয়। এছাড়া ২০২৩ সালের অক্টোবরে ফ্রান্সের প্যারিসে ‘গঙ্গা থেকে সিন’ চলচ্চিত্র উৎসবেও প্রদর্শিত হয়।  তথ্যসূত্র    বহিঃসংযোগ        বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী সঙ্গীতধর্মী নাট্য চলচ্চিত্র বিষয়শ্রেণী:বাংলাদেশ সরকার অনুদানের চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
260px|right|thumb|এনটিইউর কেন্দ্রীয় প্রশাসনিক ভবন  জাতীয় তাইওয়ান বিশ্ববিদ্যালয় (ম্যান্ডারিন ভাষায়: 國立臺灣大學) তাইওয়ানের, রাজধানী তাইপেতে অবস্থিত একটি সরকারি বিশ্ববিদ্যালয়। স্থানীয়ভাবে এটি “তাইদা” নামে পরিচিত। বিশ্ববিদ্যালয়টির ক্যাম্পাস ১,০৮৬,১৬৭ বর্গমিটার এলাকাজুড়ে তাইপে-এর দায়ান অঞ্চলে অবস্থিত। এছাড়া তাইওয়ানে বিশ্ববিদ্যালয়টির আরও ৬টি ক্যাম্পাস রয়েছে, যেগুলোর ক্যাম্পাসের মোট ক্ষেত্রফল ৩৪৫,৮৩০,০০০ বর্গমিটার। বর্তমানে বিশ্ববিদ্যালয়টি ১১টি কলেজ, ৫৪টি ডিপার্টমেন্ট, ৯৬ গ্রাজুয়েট ইন্সটিটিউট এবং ৪টি গবেষণা ইন্সটিটিউটের সমন্বয়ে গঠিত।"National Taiwan University, (2007) " About NTU  জাতীয় তাইওয়ান বিশ্ববিদ্যালয় তাইওয়ানের শীর্ষস্থানীয় বিশ্ববিদ্যালয় এবং কয়েকটি বিখ্যাত বিশ্ববিদ্যালয় জরিপ যেমন- টাইমস্‌ হায়ার এডুকেশন ২০০৯, গ্লোবাল ইউনিভার্সিটি রাঙ্কিং ২০০৯, ওয়েবোমেট্রিক্স রাঙ্কিং অফ ওয়ার্ল্ড ইউনিভার্সিটিস অনুসারে বিশ্বের সেরা ৯৫টি বিশ্ববিদ্যালয়ের মধ্যে অন্যতম।www.globaluniversitiesranking.org  pdf  জাতীয় তাইওয়ান বিশ্ববিদ্যালয় ১৯২৮ সালে তাইওয়ানে জাপানি ঔপনিবেশিক আমলে জাপানিদের দ্বারা প্রতিষ্ঠিত হয়। প্রতিষ্ঠাকালীন সময়ে বিশ্ববিদ্যালয়টি তাইহকু ইম্পেরিয়াল বিশ্ববিদ্যালয় নামে পরিচিত ছিল। দ্বিতীয় বিশ্বযুদ্ধের পর চীন সরকার বিশ্ববিদ্যালয়টির প্রশাসনের দায়িত্বভার নেয় এবং ১৯৪৫ সালের ১৫ নভেম্বরে এর নতুন নামকরণ করে জাতীয় তাইওয়ান বিশ্ববিদ্যালয়।"National Taiwan University, (2007) " NTU history   তথ্যসূত্র    বহিঃসংযোগ   জাতীয় তাইওয়ান বিশ্ববিদ্যালয়র দাপ্তরিক ওয়েবসাইট   জাতীয় তাইওয়ান বিশ্ববিদ্যালয়র দাপ্তরিক ওয়েবসাইট   বিষয়শ্রেণী:তাইওয়ানের বিশ্ববিদ্যালয় বিষয়শ্রেণী:১৯২৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৮-এ প্রতিষ্ঠিত বিশ্ববিদ্যালয় ও কলেজ
চন্দ্র কালিন্দী রায়-হেনরিকসেন (জন্ম ১৯৫6) ক্ষুদ্র-নৃগোষ্ঠীদের অধিকার সম্পর্কে বাংলাদেশী আইনজীবী এবং ক্ষুদ্র-নৃগোষ্ঠী ইস্যুতে জাতিসংঘের স্থায়ী ফোরামের সচিবালয়ের প্রধান।  তিনি পার্বত্য চট্টগ্রামের চাকমা রাজপরিবারের সদস্য। রায় নরওয়েজিয়ান সামি আইনজীবী জন বার্নার্ড হেনরিকসেনের সাথে বিবাহবন্ধনে আবদ্ধ হয়েছেন। তিনি ব্যারিস্টার দেবাশীষ রায়ের বড় বোন।   প্রাথমিক জীবন এবং পেশাগত লক্ষ্য  রায়ের জন্ম ছিল রাঙ্গামাটিতে ১৯৫৬ সালে পঞ্চাশতম চাকমা রাজা ত্রিদেব রায় এবং প্রথম স্ত্রী রানী আরতি রায়ের প্রথম সন্তান। চন্দ্র চট্টগ্রামের মিশনারি স্কুলে পড়াশোনা করেছেন এবং লাহোরের পাঞ্জাব বিশ্ববিদ্যালয় এবং ওয়াশিংটন ডিসির আমেরিকান বিশ্ববিদ্যালয় থেকে আইন বিষয়ে পড়াশোনা করেছেন। ১৯ ৭১ সালে বাংলাদেশের স্বাধীনতা যুদ্ধের পরে, রায় এবং তার পরিবারের বেশিরভাগই তার বাবা চাকমা সিংহাসন ত্যাগ করার পরে এবং পাকিস্তানে স্ব-নির্বাসন প্রবাসে চলে যাওয়ার পর স্বাধীন বাংলাদেশে থাকতে বেছে নিয়েছিলেন।  যুক্তরাষ্ট্রে বেশ কয়েকটি আইন সংস্থার সাথে কাজ করার পরে রায় জাতিসংঘে যোগ দিয়েছিলেন এবং জেনেভায় আন্তর্জাতিক শ্রম সংস্থায় বহু বছর দায়িত্ব পালন করেছিলেন। ২০০০ সালে আইএলও ছেড়ে, তিনি বিশ্বব্যাপী ক্ষুদ্র-নৃগোষ্ঠীদের অধিকার সম্পর্কিত পরামর্শদাতা এবং গবেষক হয়েছিলেন। তিনি তার ক্ষুদ্র-নৃগোষ্ঠী বাংলাদেশ সহ ক্ষুদ্র-নৃগোষ্ঠী সংখ্যালঘুদের দুর্দশার বিষয়ে বিভিন্ন প্রকাশনা রচনা করেছিলেন।   ইউএন  উকিল  ২০১০ সালে, রায় নিউ ইয়র্ক সিটির জাতিসংঘ সদর দফতরে দেশীয় ইস্যু সম্পর্কিত স্থায়ী ফোরামের সচিবালয়ের প্রধান হিসাবে নিযুক্ত হন।   কাজ           আরও দেখুন    আইরিন খান   সুলতানা কামাল   তথ্যসূত্র   বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:চাকমা রাজপরিবার বিষয়শ্রেণী:জাতিসংঘ সচিবালয় বিষয়শ্রেণী:চাকমা ব্যক্তি বিষয়শ্রেণী:বাংলাদেশী বৌদ্ধ বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:২১শ শতাব্দীর বাংলাদেশী আইনজীবী
২৬তম বিশ্ব স্কাউট জাম্বুরি হল একটি আসন্ন বিশ্ব স্কাউট জাম্বুরি যা ২০২৭ সালে উত্তর পোল্যান্ডের গদানস্ক পোমেরানিয়ান ভোয়েভোডশিপে অনুষ্ঠিত হওয়ার কথা রয়েছে। অংশগ্রহণকারীদের বয়স ১৪ থেকে ১৭ বছরের মধ্যে হবে। ১৮ বছরের বেশি বয়সী ব্যক্তিরা স্বেচ্ছাসেবক আন্তর্জাতিক পরিষেবা দল (আই. এস. টি.) সদস্য হিসাবে অংশ নিতে পারেন। বিশ্বব্যাপী স্কাউটিং শুরু হওয়ার ১২০ বছর পূর্ণ হবে এই অনুষ্ঠানে। যা এই অনুষ্ঠানে একটি গুরুত্বপূর্ণ অংশ হবে।  এটি ঘোষণা করা হয়েছিল যে পোল্যান্ড ২০২১ সালের আগস্ট মাসে কার্যত অনুষ্ঠিত ৪২তম বিশ্ব স্কাউট সংস্থা সময় ২৬তম বিশ্ব স্কাউট জাম্বোরির আয়োজন করবে।  ইভেন্টটি ২৭শে জুলাই থেকে ২০২৭ সালের ৬ আগস্ট পর্যন্ত অনুষ্ঠিত হওয়ার কথা রয়েছে। ১লা আগস্ট, স্কাউটিং এর ১২০ তম বার্ষিকী উপলক্ষে একটি বিশেষ বন্ধুত্ব দিবসের উৎসব অনুষ্ঠিত হবে।  ক্যাম্পের থিম "সাহসী"।   প্রার্থীতা  জেডএইচপি (পোলিশ স্কাউটিং অ্যান্ড গাইডিং অ্যাসোসিয়েশন) এবং কোরিয়া স্কাউট অ্যাসোসিয়েশন উভয়ই ২৫ তম বিশ্ব স্কাউট জাম্বুরির আয়োজনের জন্য দরপত্র আহ্বান করে।  জেডএইচপি - র প্রস্তাবিত থিম ছিল " বি দ্য স্পার্ক "। তারা সেখানে জাম্বুরির আতিথেয়তার জন্য গদানস্ক শহরের সমর্থন পেয়েছিল এবং শহরের মেয়র পাওয়েল অ্যাডামোউইজ হাফিংটন পোস্টের জন্য একটি নিবন্ধ লিখেছিলেন যে কেন গদানস্ক এই অনুষ্ঠানের জন্য আদর্শ আয়োজক শহর ছিল। কোরিয়া স্কাউট অ্যাসোসিয়েশনও ২০২২ সালে অনুষ্ঠিত হওয়া তাদের শতবার্ষিকী উদযাপনের জন্য জাম্বুরির আয়োজন করতে চেয়েছিল। জাম্বুরির জন্য তাদের প্রস্তাবিত অবস্থান ছিল সেমানজিয়াম । তাদের থিম ছিল " ড্র ইওর ড্রিম "। কোরিয়া স্কাউট সংস্থা শেষ পর্যন্ত আসন্ন ২৫ তম বিশ্ব স্কাউট জাম্বুরির আয়োজক শহর হয়ে নিলামে জয়ী হয়।  ২৫ তম বিশ্ব স্কাউট জাম্বুরি আয়োজক হওয়ার এই ব্যর্থ দরপত্রের পর পোল্যান্ড ২০২৭ সালে জাম্বোরিকে আয়োজক করার জন্য দরপত্র দেয়। ২০২২ সালের আগস্টে ঘোষণা করা হয়েছিল যে পোল্যান্ড ২৬ তম বিশ্ব স্কাউট জাম্বুরির আয়োজন করবে।   ইউরোপীয় স্কাউট জাম্বুরি ২০২০  ২৫ তম বিশ্ব স্কাউট জাম্বোরি স্কাউটের আয়োজকের প্রাথমিক ব্যর্থ দরপত্রের প্রতিক্রিয়ায় প্রায় ৩০টি ইউরোপীয় দেশ থেকে স্কাউটরা পোলিশ স্কাউটিং অ্যাসোসিয়েশনকে ইউরোপীয় স্কাউট জাম্বুরি আয়োজনের বিষয়ে বিবেচনা করার অনুরোধ জানায় যে ২০২০ সালে গদানস্ক পোল্যান্ডে অনুষ্ঠিত হত। ২০২০ সালের এপ্রিলে জাম্বুরি স্থগিত করা হয় এবং চলমান কোভিড-১৯ এর বৈশ্বিক মহামারি  কারণে ২০২১ সালের আগস্টে অনুষ্ঠিত হওয়ার জন্য পুনর্নির্ধারণ করা হয়েছিল। ২০২০ সালের নভেম্বরে জাম্বুরি এক্সিকিউটিভ টিম এবং জাম্বুরি প্ল্যানিং দল  ২০২১ সালে জাম্বুরি বাতিল করার সিদ্ধান্ত নেয়। নিবন্ধিত অংশগ্রহণকারীদের সংখ্যা ন্যূনতম ১০,০০০ এর নিচে নেমে যাওয়ার পাশাপাশি আরও কোভিড -১৯ সম্পর্কিত ঝুঁকির পরে এই সিদ্ধান্ত নেওয়া হয়েছে । এর ফলে জাম্বুরিদের পক্ষে এগিয়ে যাওয়া আর্থিকভাবে টেকসই ছিল না এবং শেষ পর্যন্ত সম্পূর্ণ বাতিল হয়ে যায়।   তথ্যসূত্ৰ   বিষয়শ্রেণী:বিশ্ব স্কাউট জাম্বুরি
ইউরোপিয়ান জার্নাল অফ এপিডেমিওলজি হল একটি মাসিক পিয়ার-রিভিউ করা মেডিকেল জার্নাল যা সংক্রামক এবং অসংক্রামক রোগের মহামারীবিদ্যা এবং তাদের নিয়ন্ত্রণ কভার করে। এটি স্প্রিংগার সায়েন্স+বিজনেস মিডিয়া দ্বারা প্রকাশিত এবং প্রধান সম্পাদক হলেন আলবার্ট হফম্যান ( হার্ভার্ড টিএইচ চ্যান স্কুল অফ পাবলিক হেলথ )। জার্নালটি ১৯৮৫ সালে প্রতিষ্ঠাতা সম্পাদক হিসাবে আন্তোনো সান্নার সাথে প্রতিষ্ঠিত হয়েছিল।    প্রধান সম্পাদক  সান্না ১৯৯২ সাল পর্যন্ত ৬ বছর সম্পাদক হিসাবে দায়িত্ব পালন করেন। তার স্থলাভিষিক্ত হন কার্লো চেজি (১৯৯২-১৯৯৪), এরপর ক্লদ হ্যানউন দায়িত্ব নেন (১৯৯৪-২০০২)। হ্যানউন জনসংখ্যার স্বাস্থ্য এবং অসংক্রামক রোগগুলিকে অন্তর্ভুক্ত করার সুযোগ প্রসারিত করে জার্নালের দিক পরিবর্তন করে।  অবশেষে, অ্যালবার্ট হফম্যান ২০০২ সালে সম্পাদক হন।   বিমূর্তকরণ এবং সূচীকরণ  জার্নালটি বিমূর্ত এবং সূচিত করা হয়েছে:  জার্নাল উদ্ধৃতি প্রতিবেদন অনুসারে, জার্নালটির একটি ২০১৮ ইমপ্যাক্ট ফ্যাক্টর ৬.৫২৯ রয়েছে।    তথ্যসূত্র   বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:মাসিক গবেষণা পত্রিকা বিষয়শ্রেণী:১৯৮৫-এ প্রতিষ্ঠিত প্রকাশনা
আবদুল কুদ্দুস বা আব্দুল কুদ্দুস () মুসলিম পুরুষদের ব্যবহৃত একটি নাম। এটি আবদ (বান্দা) এবং আল-কুদ্দুস (নিষ্কলুষ, অতি পবিত্র)-এর সমন্বয়ে গঠিত।  এই নাম দ্বারা বুঝানো হতে পারে:  আব্দুল কুদ্দুস (পণ্ডিত) – ইসলামি পণ্ডিত  আবদুল কুদ্দুস (বীর প্রতীক)–বীর প্রতীক খেতাব প্রাপ্ত মুক্তিযোদ্ধা  আব্দুল কুদ্দুস (পঞ্চগড়ের রাজনীতিবিদ), পঞ্চগড়-১ সাবেক আসনের সংসদ সদস্য  আব্দুল কুদ্দুস (নাটোরের রাজনীতিবিদ), নাটোর-৪ আসনের সংসদ সদস্য  আবদুল কুদ্দুস মাখন–সাবেক ছাত্রনেতা ও সংসদ সদস্য (১৯৭৩)  আবদুল কুদ্দুস বয়াতি–লোকসঙ্গীত শিল্পী   তথ্যসূত্র   বিষয়শ্রেণী:মানুষের নামের দ্ব্যর্থতা নিরসন পাতা বিষয়শ্রেণী:প্রদত্ত নাম বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। প্রশাসক Ashiq Shawon কর্তৃক ১৭:৫৯, ৩ অক্টোবর ২০১৭ সময়ে অপসারণকৃত। ~মহীন (আলাপ) ১৫:২৭, ৩ অক্টোবর ২০১৭ (ইউটিসি) শাহ মোহাম্মদ ইস্কন্দর মিয়া  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () উল্লেখযোগ্যতা পরিষ্কার নয়। আর তেমন উল্লেখযোগ্য কোন কাজ বা পুরস্কারও পাননি। তাই অপসারনের প্রস্তাব করছি। ইকবাল হোসেন (আলাপ) ১৩:২০, ৩০ সেপ্টেম্বর ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
চিত্র  অযোগ্য ভুক্তিকারণ  যোগ্য   ৬ ফেব্রুয়ারি:   ১৭৮৮ - ম্যাসাচুসেটকে মার্কিন যুক্তরাস্ট্রের ষষ্ঠ রাজ্য হিসেবে ঘোষণা করা হয়। ১৮৪০- ওয়াইটাঙ্গি চুক্তির মাধ্যমে ব্রিটিশ কলোনি হিসাবে নিউজিল্যান্ডের আত্মপ্রকাশ। ১৯১৮ - ত্রিশ বছর বয়স্ক ব্রিটিশ নারীরা ভোটাধিকার লাভ করে।  ১৯৩২ - কলকাতা বিশ্ববিদ্যালয়ের সমাবর্তন উৎসবে বিপ্লবী বীণা দাস গভর্নর স্ট্যানলি জ্যাকসনকে গুলি করেন।  ১৯৫৮ - এই দিনে মিউনিখ বিমান দুর্ঘটনা সংগঠিত হয়েছিল, যাতে ৮ জন ম্যানচেস্টার ইউনাইটেড খেলোয়াড়সহ ২৩ জন যাত্রী মৃত্যুবরণ করেন।  ১৯৭২ - বাংলাদেশ মুক্তিযুদ্ধের পর বঙ্গবন্ধু শেখ মুজিবুর রহমান(ছবিতে) প্রথম কলকাতায় আসেন এবং ব্রিগেড প্যারেড গ্রাউন্ডে তদনীন্তন ভারতীয় প্রধানমন্ত্রী ইন্দিরা গান্ধী’র সঙ্গে একটি জনসভায় ভাষণ দেন।  ১৯৯১ - কলকাতায় অবস্থিত এশিয়ার প্রাচীনতম ফটো স্টুডিও বার্ন অ্যান্ড শেফার্ড ভষ্মীভূত হয়।  ১৯৯৭ - বিশ্বভারতী বিশ্ববিদ্যালয়ের সমাবর্তন উৎসবে কণিকা বন্দ্যোপাধ্যায়, লতা মঙ্গেশকর, নীরদচন্দ্র চৌধুরী, সুখময় ভট্টাচার্য, কোটা শিবরাম করন্থ, এলিজাবেথ ব্রুনার ও ই. সি. জি. সুদর্শন একযোগে "দেশিকোত্তম" সম্মানে ভূষিত হন। ১৯৯৮ - ওয়াসিংটন ন্যাশনাল এয়ারপোর্ট এর নতুন নাম করে রোনাল্ড রিগ্যান ন্যাশনাল এয়ারপোর্ট নামকরণ করা হয়। ২০০০ - দ্বিতীয় চেচেন যুদ্ধ: রাশিয়া কর্তৃক গ্রোজনি ও চেচনিয়া দখল হয়।
আহসানুল ইসলাম টিটু হলেন একজন বাংলাদেশী পুঁজিবাজার বিশেষজ্ঞ, রাজনীতিবিদ এবং বাণিজ্য মন্ত্রণালয়ের সাবেক প্রতিমন্ত্রী। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে এবং ২০২৪ সালে একই দল হতে দ্বাদশ জাতীয় সংসদ নির্বাচনে টানা ২য় বারের মতো সংসদ সদস্য নির্বাচিত হন। এর আগে ২০১৩-১৪ মেয়াদে ঢাকা স্টক এক্সচেঞ্জের সভাপতি হিসেবে দায়িত্ব পালন করেন।   প্রারম্ভিক জীবন  টিটু ১১ ডিসেম্বর ১৯৬৯ সালে টাঙ্গাইল জেলার নাগরপুর উপজেলার নয়াপারা গ্রামে জন্মগ্রহণ করেন। তার পৈতৃক বাড়ী গ্রাম -আড়িয়ল, ইউনিয়ন- বালিগাঁও আড়িয়ল, টঙ্গিবাড়ী, মুন্সিগঞ্জ (বিক্রমপুর) তার পিতার নাম মকবুল হোসেন ও মাতার নাম গোলাম ফাতেমা তাহেরা খানম। তিনি ঢাকা রেসিডেনসিয়াল মডেল থেকে মাধ্যমিক ও ঢাকা কলেজ থেকে উচ্চ মাধ্যমিক সম্পন্ন করে ব্যাংককের অ্যাজাম্পসন বিশ্ববিদ্যালয় থেকে বিবিএ ও যুক্তরাষ্ট্রের পিটসবার্গ স্টেট বিশ্ববিদ্যালয় থেকে এমবিএ ডিগ্রি অর্জন করেন।   কর্মজীবন  টিটু শিক্ষাজীবন শেষ করে ব্যবসাতে যুক্ত হন। ১৯৯৩ সালে ঢাকা স্টক এক্সচেঞ্জের (ডিএসই) সদস্যপদ পান। ১৯৯৫ সালে তিনি মনা ফিন্যান্সিয়াল কনসালটেন্সি এন্ড সিকিউরিটিজের ব্যবস্থাপনা পরিচালকের দায়িত্ব গ্রহণ করেন। এছাড়াও তিনি সন্ধানী লাইফ ইন্সুরেন্স কোম্পানির ব্যবস্থাপনা পরিচালকের দায়িত্ব পালন করছেন।  ১৮ ডিসেম্বর ১৯৯৭ থেকে ৩০ মার্চ ২০০০ সাল পর্যন্ত তিনি ঢাকা স্টক এক্সচেঞ্জের কাউন্সিলর, ২৯ মার্চ ২০০১ পর্যন্ত ভাইস-চেয়ারম্যান, ১৬ মার্চ ২০১১ পর্যন্ত পরিচালক, ১৫ মার্চ ২০১২ পর্যন্ত সিনিয়র সহ-সভাপতি এবং ২০১৩ সালের ১৫ জুন তিনি ঢাকা স্টক এক্সচেঞ্জের সভাপতি নির্বাচিত হন এবং ২০১৪ পর্যন্ত এ দায়িত্ব পালন করেন। এছাড়ও তিনি বাংলাদেশ বীমা সমিতির সহ-সভাপতির দায়িত্ব পালন করেন।   রাজনৈতিক জীবন  বর্তমানে তিনি বাংলাদেশ সরকারের মাননীয় বাণিজ্য প্রতিমন্ত্রী হিসাবে কর্মরত আছেন। টিটু বাংলাদেশ আওয়ামী লীগের টাঙ্গাইল জেলা শাখার শিল্প ও বাণিজ্য বিষয়ক সম্পাদক হিসেবে দায়িত্ব পালন করছেন। তিনি টাঙ্গাইল-৬ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি একই আসন থেকে প্রতিদ্বন্দ্বিতা করে সতন্ত্র প্রার্থী খন্দকার আবদুল বাতেনের কাছে পরাজিত হন।   ব্যক্তিগত ও পারিবারিক জীবন  টিটু ব্যক্তিগত জীবনে আরিয়া ইসলামের সাথে বিবাহ বন্ধনে আবদ্ধ হন। তার পিতা মকবুল হোসেন ১৯৯৬ এর নির্বাচনে ঢাকা-৯ আসন থেকে নির্বাচিত হন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:শেখ হাসিনার পঞ্চম মন্ত্রিসভার সদস্য
ইউসুফ মোহাম্মদ (; জন্ম ২৬ জুন ১৯৯৯) একজন সিরিয়ান ফুটবলার যিনি বাংলাদেশী ক্লাব আবাহনী লিমিটেড ঢাকা এবং সিরিয়া জাতীয় দলের হয়ে সেন্টার ব্যাক হিসেবে খেলেন।   ক্লাব ক্যারিয়ার   ২০২১ সালের গ্রীষ্মে, মোহাম্মদ বাহরাইন প্রিমিয়ার লিগের দল আল-আহলি মানামায় চলে যান।   তথ্যসূত্র    বহিঃসংযোগ         বিষয়শ্রেণী:বাংলাদেশে প্রবাসী ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:বাহরাইনি প্রিমিয়ার লিগের খেলোয়াড় বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:বাহরাইনে প্রবাসী ফুটবলার বিষয়শ্রেণী:বাংলাদেশে সিরীয় প্রবাসী ক্রীড়াবিদ বিষয়শ্রেণী:বাহরাইনে সিরীয় প্রবাসী ক্রীড়াবিদ বিষয়শ্রেণী:সিরীয় প্রবাসী ফুটবলার বিষয়শ্রেণী:সিরীয় আন্তর্জাতিক ফুটবলার বিষয়শ্রেণী:সিরীয় যুব আন্তর্জাতিক ফুটবলার বিষয়শ্রেণী:সিরীয় প্রিমিয়ার লিগের খেলোয়াড় বিষয়শ্রেণী:আল-জাইশ দামেস্কের খেলোয়াড় বিষয়শ্রেণী:আল-আহলি ক্লাবের (মানামা) খেলোয়াড় বিষয়শ্রেণী:আল-ওয়াহদা ক্রীড়া ক্লাবের (সিরিয়া) খেলোয়াড় বিষয়শ্রেণী:সিরীয় ফুটবলার
ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন) আমেরিকান একটি মাল্টিস্টেকহোল্ডার গ্রুপ এবং অলাভজনক সংগঠন যা নেটওয়ার্কের স্থিতিশীল এবং সুরক্ষিত অপারেশন নিশ্চিত করে, ইন্টারনেটের নামস্থান এবং সংখ্যাসূচক স্থান সম্পর্কিত বিভিন্ন ডাটাবেসের রক্ষণাবেক্ষণ এবং পদ্ধতি সমন্বয় করার জন্য দায়বদ্ধ। ইন্টারনেট অ্যাসাইন্ড নাম্বারস অথোরিটি (আইএএনএ) ফাংশন চুক্তি অনুসারে কেন্দ্রীয় ইন্টারনেট অ্যাড্রেস পুল এবং ডিএনএস রুট জোন রেজিস্ট্রিগুলির প্রকৃত প্রযুক্তিগত রক্ষণাবেক্ষণের কাজ সম্পাদন করে।   ইতিহাস  আইসিএনএন প্রতিষ্ঠার আগে, ইন্টারনেট প্রোটোকল শনাক্তকারীদের (শীর্ষ স্তরের ডোমেন এবং আইপি ঠিকানা বিতরণ সহ) রেজিস্ট্রি প্রশাসনের আইএএনএ ফাংশনটি জন পোস্টেল নামে একজন কম্পিউটার বিজ্ঞান গবেষক দ্বারা সম্পাদিত হয়েছিল, যিনি প্রথমে আরপানেট তৈরিতে জড়িত ছিলেন, প্রথমে ইউসিএলএ এবং তারপরে ইউএসসি-আইএসআই তে। ১৯৯৭ সালে পোস্টেল কংগ্রেসের সামনে সাক্ষ্য দিয়েছিল যে এটি এই গবেষণা কাজের একটি "সাইড টাস্ক" হিসাবে এসেছে।   তথ্যসূত্র    বহিঃসংযোগ      আইসিএনএন ডিএনএস অপারেশন  বিষয়শ্রেণী:ইন্টারনেট বিষয়শ্রেণী:ডোমেইন নেম সিস্টেম বিষয়শ্রেণী:ডোমেইন নাম রেজিস্ট্রি বিষয়শ্রেণী:ইন্টারনেটের ইতিহাস বিষয়শ্রেণী:তথ্য প্রযুক্তি সংগঠন বিষয়শ্রেণী:ইন্টারনেট পরিচালনা প্রতিষ্ঠান বিষয়শ্রেণী:মার্কিন যুক্তরাষ্ট্রে ইন্টারনেট বিষয়শ্রেণী:১৯৯৮-এ প্রতিষ্ঠিত সংগঠন বিষয়শ্রেণী:১৯৯৮-এ ক্যালিফোর্নিয়ায় প্রতিষ্ঠিত
বঙ্গভূষণ হল পশ্চিমবঙ্গ সরকারের দেওয়া একটি অসামরিক রাষ্ট্রীয় সম্মাননা। বিভিন্ন শাখার বিশিষ্ট ব্যক্তিত্বদের জাতির প্রতি তাদের অবদানের স্বীকৃতি স্বরূপ এই পুরস্কার দেওয়া হয়।Bangabibhushan title for luminaries  প্রাপকদের তালিকা    ২০১২   নাম ক্ষেত্রনচিকেতা চক্রবর্তীবাংলা সংগীত (আধুনিক গান)রাশিদ খানহিন্দুস্তানি শাস্ত্রীয় সংগীতবিক্রম ঘোষতবলা   ২০১৩   নাম ক্ষেত্রদিব্যেন্দু বড়ুয়াখেলাধুলা (দাবা)লিয়েন্ডার পেজখেলাধুলা (টেনিস)গুরুবক্স সিংখেলাধুলা (মুষ্টিযুদ্ধ)পৌলমী ঘটকখেলাধুলা (তিরন্দাজি)ঝুলন গোস্বামীখেলাধুলা (ক্রিকেট)http://www.business-standard.com/article/news-ians/host-of-celebrities-to-be-get-bengal-government-awards-monday-113051701035_1.html   পাদটীকা   বিষয়শ্রেণী:পশ্চিমবঙ্গের অসামরিক পুরস্কার ও সম্মাননা
কলারদোয়ানিয়া বাংলাদেশের পিরোজপুর জেলার অন্তর্গত নাজিরপুর উপজেলার একটি ইউনিয়ন।   প্রশাসনিক কাঠামো  কলারদোয়ানিয়া ইউনিয়ন নাজিরপুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম নাজিরপুর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   শিক্ষা  এখানে ২টি প্রাথমিক ও২টি মাধ্যমিক বিদ্যালয় রয়েছে।কলারদোয়ানিয়া মাধ্যমিক বিদ্যালয়  কলারদোয়ানিয়া বালিকা বিদ্যালয়   আরও দেখুন   নাজিরপুর উপজেলা  নাজিরপুর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:নাজিরপুর উপজেলার ইউনিয়ন
thumb|অম্বিকাপুর, ছত্তিসগড় অম্বিকাপুর এর নিকটে জলাধার সরগুজা জেলা (হিন্দি: सरगुजा जिला) হল ভারতের ছত্তীসগঢ় রাজ্যের উত্তর প্রান্তের একটি জেলা। এই জেলার সদর শহর হল অম্বিকাপুর। এই জেলা উত্তরপ্রদেশ ও ঝাড়খণ্ড রাজ্যের সীমান্ত এলাকায় বিন্ধ্যাচল-বাঘেলখণ্ড অঞ্চলের দক্ষিণ-পূর্ব অংশে অবস্থিত।  ইতিহাস  কিংবদন্তি অনুসারে, বনবাসের সময় রাম সরগুজা অঞ্চলে এসেছিলেন। সরগুজার অনেক অঞ্চলের নাম রামায়ণের সঙ্গে যুক্ত।  মৌর্য সাম্রাজ্যের উত্থানের আগে এই অঞ্চলের শাসক ছিল নন্দ রাজবংশ। খ্রিস্টপূর্ব তৃতীয় শতাব্দীতে এই অঞ্চল ছোটো ছোটো রাজ্যে বিভক্ত ছিল। পরে রক্ষাল গোত্রের এক রাজপুত রাজা অধুনা ঝাড়খণ্ড অঞ্চল থেকে এই অঞ্চল আক্রমণ করে জয় করে নেন। ১৮২০ সালে অমর সিং সরগুজার রাজা হন। ব্রিটিশ যুগে সরগুজা ছিল একটি দেশীয় রাজ্য।  বর্তমানে এই জেলাটি মাওবাদী উপদ্রুত লাল করিডোরের অংশ।   জনপরিসংখ্যান  ২০১১ সালের জনগণনা অনুসারে, সরগুজা জেলার জনসংখ্যা ২,৩৬২,৩২৯। এই জনসংখ্যা লাটভিয়া রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের জনসংখ্যার সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৯২তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ১৯.৭৬%। জেলার লিঙ্গানুপাতের হার প্রতি ১০০০ পুরুষে ৯৭৬ জন নারী। জেলার সাক্ষরতার হার ৬১.১৬%।  আদিবাসীরা এই জেলার জনসংখ্যার প্রধান অংশ। পান্ডো ও কোরওয়ারা এখানকার পুরনো আদিবাসী। পান্ডোরা নিজেদের মহাভারতের পাণ্ডবদের বংশধর মনে করে। আবার কোরওয়ারা মনে করা তারা কৌরবদের বংশধর।   ভাষা  এখানকার প্রধান ভাষাগুলির মধ্যে উল্লেখযোগ্য ভারিয়া ভাষা। এটি ভারিয়া উপজাতির ভাষা। দেবনাগরী হরফে লেখা হয়।   সংস্কৃতি  বন্যপ্রাণী চলচ্চিত্রের নির্মাতা মাইক পাণ্ডের দ্য লাস্ট মাইগ্রেশন ছবিটি সরগুজা জেলায় নির্মিত হয়। এটিই গ্রিন অস্কার পাওয়া প্রথম এশীয় ছবি। এই জেলার সোনাবাই আদিবাসী ও লোকশিল্পের এক জনপ্রিয় মৃৎশিল্পী।  পাদটীকা    বহিঃসংযোগ   বিষয়শ্রেণী:ছত্তিশগড়ের জেলা বিষয়শ্রেণী:সরগুজা জেলা বিষয়শ্রেণী:ভারতের কয়লাখনির জেলা